CELEX: E2014P0022
Language: hr
Date: 2014-11-10 00:00:00
Title: Postupak koji je 10. studenoga 2014. pokrenuo DB Schenker protiv Nadzornog tijela EFTA-e (Predmet E-22/14)

15.1.2015   
            
            
               HR
            
            
               Službeni list Europske unije
            
            
               C 11/17
            
         Postupak koji je 10. studenoga 2014. pokrenuo DB Schenker protiv Nadzornog tijela EFTA-e
   (Predmet E-22/14)
   (2015/C 11/07)
   Schenker North AB, Schenker Privpak AB i Schenker Privpak AS (pod zajedničkim imenom DB Schenker), koje zastupa odvjetnik Jon Midthjell, Advokatfirmaet Midthjell AS, Grev Wedels plass 5, N-0151 Oslo, Norveška, pokrenuli su 10. studenoga 2014. pred Sudom EFTA-e postupak protiv Nadzornog tijela EFTA-e.
   Tužitelji od Suda EFTA-e zahtijevaju sljedeće:
   
               1.
            
            
               da poništi odluku Nadzornog tijela EFTA-e od 9. rujna 2014. u predmetu br. 75697 (DB Schenker);
            
         
               2.
            
            
               da Nadzornom tijelu EFTA-e i svim strankama koje su se uključile u postupak naloži da podmire troškove.
            
         
      Pravna pozadina i činjenična osnova te navedeni razlozi:
   
   
               —
            
            
               Tužitelji Schenker North AB i Schenker Privpak AB, s poslovnim nastanom u Švedskoj, i Schenker Privpak AS, s poslovnim nastanom u Norveškoj, dio su grupe DB Schenker. Grupa je globalni poduzetnik u vlasništvu Deutsche Bahn AG koji se bavi otpremom i logistikom.
            
         
               —
            
            
               Presudom u predmetu E-5/13, DB Schenker protiv ESA-e, od 7. srpnja 2014. Sud EFTA-e poništio je Odluku Nadzornog tijela EFTA-e od 25. siječnja 2013. u predmetu EFTA br. 73075 (DB Schenker) jer je Tijelo odbilo potpuni ili djelomični pristup, iz članka 4. stavaka 4. i 6. Uredbe o pristupu dokumentima iz 2012., dokumentima spisa predmeta na temelju kojih je donesena Odluka ESA-e br. 321/10/COL (Norway Post – sustav vjernosti/nagrađivanja) i odbilo pristup punoj verziji donesene Odluke.
            
         
               —
            
            
               DB Schenker primio je 17. srpnja 2014. elektroničkom poštom dopis od Nadzornog tijela EFTA-e kojim ga je ono obavijestilo da je opet donijelo odluku o odbijanju pristupa DB Schenkera spornim dokumentima. DB Schenkeru savjetovano je da podnese potvrdni zahtjev ako želi da Nadzorno tijelo EFTA-e ponovno razmotri svoje stajalište.
            
         
               —
            
            
               DB Schenker poslao je Nadzornom tijelu EFTA-e potvrdni zahtjev 27. kolovoza 2014. Nadzorno tijelo EFTA-e poslalo je 9. rujna 2014. elektroničkim putem DB Schenkeru primjerak odluke kojom mu je ponovno odbilo potpuni ili djelomični pristup, iz članka 4. stavaka 4. i 6. Uredbe o pristupu dokumentima iz 2012., istim dokumentima, tj. dokumentima iz spisa predmeta na temelju kojih je donesena Odluka Nadzornog tijela EFTA-e br. 321/10/COL (Norway Post – sustav vjernosti/nagrađivanja), i punoj verziji donesene Odluke. DB Schenker traži poništenje te Odluke u skladu s člankom 36. Sporazuma o nadzoru i sudu.
            
         Tužitelji tvrde da je Nadzorno tijelo EFTA-e:
   
               —
            
            
               prekršilo iznimku o komercijalnim interesima iz članka 4. stavka 4. Uredbe o pristupu dokumentima iz 2012. i obvezu čuvanja poslovne tajne iz članka 122. Sporazuma o EGP-u, članka 14. stavka 4. Sporazuma o nadzoru i sudu i članka 28. stavka 2. poglavlja II. Protokola 4. uz Sporazum o nadzoru i sudu i time protupravno onemogućilo korištenje spornim dokumentima protivno pravu pristupa javnosti iz članka 2. stavka 1. Uredbe o pristupu dokumentima iz 2012.,
            
         
               —
            
            
               prekršilo prevladavajuću iznimku o javnom interesu iz članka 4. stavaka 4. i 6. Uredbe o pristupu dokumentima iz 2012. i time protupravno onemogućilo korištenje spornim dokumentima protivno pravu pristupa javnosti iz članka 2. stavka 1. iste Uredbe.